Държавен вестник, бр. 53, 2017 г., стр. 31

БРОЙ  53	
Д Ъ Р Ж А В Е Н  В Е С Т Н И К 	
СТР.  31  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
КОМИСИЯ ЗА ЗАЩИТА 
НА ПОТРЕБИТЕЛИТЕ КЪМ
МИНИСТЕРСТВОТО НА ИКОНОМИКАТА
ЗАПОВЕД № 238
от 6 април 2017 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката и на нейната администрация и решение на 
Комисията по т. 17 съгласно протокол № 10 от 
16.03.2017 г., чл. 92, ал. 1, 2 и 5 във връзка с чл. 71, 
ал. 1 и 2, чл. 87 и чл. 88, ал. 1, т. 2 от Закона за 
защита на потребителите, чл. 3, ал. 1 от Наредбата 
за стоките, имитиращи храни, Наредбата за усло­
вията и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс, 
изискванията на стандарт БДС EN 71-1:2015 
„Безопасност на играчки. Част 1: Механични и 
физични свойства“, т. 8.4.2.1. „Изпитване на опън“ 
и т. 8.2 „Малки части“ нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, имитиращи храни (различни декоративни 
плодове и зеленчуци), произход – Китай, като 
стоки, представляващи сериозен риск и опасност 
за здравето на потребителите:
 – картофи – цвят кафяв, закачени на връв; 
 – тикви – закачени на връв, в оранжев цвят;
 – чушки, закачени на връв, в червен цвят, с 
дръжки и листа;
 – краставици, закачени на връв;
 – патладжани, закачени на връв, с дръжки 
и листа;
 – манго, закачено на връв, цвят жълт;
 – круши в зелен цвят, закачени на връв;
 – банани, закачени на връв;
 – фъстъци в шушулка, закачени на връв;
 – ягоди в червен цвят, закачени на връв, с 
дръжки и листа;
 – лимони, закачени на връв, с дръжки и листа;
 – праскови, закачени на връв, с дръжки и 
листа;
 – ябълки, закачени на връв, с дръжки и листа. 
2. Вносителите и дистрибуторите да организи­
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове­
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, и да отправят пре­
дупреждения към потребителите за рисковете, 
които стоките съдържат.
Мотиви:
Описаните декоративни плодове, макар че не 
са храни, имат такава форма, цвят, външен вид 
и размер и тъй като са изработени от стиропор, 
може да се очаква потребителите (малки деца 
до 3 г.) да ги объркат с храни (плодове), да ги 
поставят в устата си, да отхапят от тях и да по­
гълнат малки части, което да причини задавяне 
и последващо задушаване.
Стоките са във видимо несъответствие с 
изискванията за безопасност БДС EN 71-1:2015 
„Безопасност на играчки“, Част 1: Механични 
и физични свойства, т. 8.1 – тъй като лесно се 
отделят малки части, и т. 8.2, тъй като отделе­
ните малки части влизат изцяло в цилиндъра за 
малки части, и съгласно направена оценка на 
риска представляват сериозен риск за здравето 
на потребителите (малки деца до 3 г.).
На основание чл. 74 във връзка с чл. 60, ал. 1 
от Административнопроцесуалния кодекс допус­
кам предварително изпълнение на заповедта с 
цел да не се допусне предлагането на стоки на 
пазара в несъответствие с изискванията за без­
о­пасност, регламентирани в БДС EN 71-1:2015, 
което несъответствие би могло да доведе до риск 
от задавяне на малки деца до 3 г.
Разпореждането, с което се допуска предвари­
телното изпълнение, може да се обжалва чрез КЗП 
пред съда в тридневен срок от съобщаването му, 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа­
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател: 
Д. Маргаритов
4682
ПАТЕНТНО ВЕДОМСТВО 
НА РЕПУБЛИКА БЪЛГАРИЯ
ЗАПОВЕД № 298
от 12 юни 2017 г.
На основание § 3 от ПМС № 242 от 1999 г. 
(обн., ДВ, бр. 114 от 1999 г.; изм., бр. 35 от 2007 г.) 
и чл. 7, ал. 2, т. 16 от Устройствения правилник 
на Патентното ведомство на Република България 
нареждам:
1. Отменям Ценоразписа на услугите, предоста­
вяни на обществеността от Патентното ведомство 
на Република България, утвърден на 10.03.2010 г.
2. Утвърждавам Ценоразпис на услугите, 
предоставяни на обществеността от Патентното 
ведомство на Република България.
3. Утвърденият с тази заповед Ценоразпис на 
услугите, предоставяни на обществеността от 
Патентното ведомство на Република България 
да се обнародва в неофициалния раздел на „Дър­
жавен вестник“.